Loftus Marais is in 1982 gebore. Hy het in die Paarl grootgeword en het in 2007 sy MA in Kreatiewe Afrikaanse Skryfkunde cum laude verwerf aan die Universiteit van Stellenbosch. Sy verse is al in Nuwe stemme 3, My ousie is ’n blom, Tydskrif vir letterkunde en die nuwe Groot Verseboek gepubliseer. As vryskutjoernalis het hy al ’n hele paar literatuur-artikels vir verskeie publikasies geskryf.